Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS KONTROLĖS KOMITETO 2016 METŲ VEIKLOS ATASKAITOS**

2017 m. vasario 24 d. Nr. TS -

Rokiškis

Vadovaudamasi Lietuvos Respublikos vietos savivaldos įstatymo 14 straipsnio 4 dalies 8 punktu, Rokiškio rajono savivaldybės taryba n u s p r e n d ž i a:

Pritarti Rokiškio rajono savivaldybės tarybos kontrolės komiteto 2016 metų veiklos ataskaitai (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Dijana Meškauskienė

**AIŠKINAMASIS RAŠTAS PRIE TEIKIAMO SPRENDIMO ,,DĖL ROKIŠKIO RAJONO SAVIVALDYBĖS TARYBOS KONTROLĖS KOMITETO 2016 METŲ VEIKLOS ATASKAITOS“ PROJEKTO**

**Parengto sprendimo projekto tikslai ir uždaviniai.**

Paruošta Rokiškio rajono savivaldybės tarybos kontrolės komiteto 2016 metų veiklos ataskaita suteikia galimybę savivaldybės tarybos nariams ir visuomenei susipažinti su savivaldybės tarybos Kontrolės komiteto 2016 metų veikla.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 14 straipsnio 4 dalies 8 punktas reglamentuoja, kad kontrolės komitetas dirba pagal savivaldybės tarybos patvirtintą veiklos programą ir kiekvienų metų pabaigoje už savo veiklą atsiskaito savivaldybės tarybai.

**Sprendimo projekto esmė.**

Teikiama Rokiškio rajono savivaldybės tarybos kontrolės komiteto ataskaita už 2016 metų veiklos rezultatus.

**Galimos pasekmės, priėmus siūlomą tarybos sprendimo projektą:**

**teigiamos** – sudaryta galimybė viešinti informaciją apie savivaldybės tarybos kontrolės komiteto veiklą bei šiame komitete nagrinėjamus klausimus.

**neigiamos**– nėra.

**Kokia sprendimo nauda Rokiškio rajono gyventojams.**

Rajono gyventojai tarybos sprendimu supažindinami su Rokiškio rajono savivaldybės tarybos kontrolės komiteto veiklos ataskaita už 2016 metus, gali matyti, kokius klausimus svarstė komiteto posėdžiuose. Komiteto posėdžiai yra atviri, gyventojai gali teikti pasiūlymus žodžiu ir raštu. Siekiama viešumo dėl savivaldybės turto ir lėšų naudojimo teisėtumo, tikslingumo ir efektyvumo. Gyventojai gali susipažinti su Kontrolės ir audito tarnybos 2016 metų veikla ir matyti ar skaidriai panaudojamos savivaldybės lėšos, kaip jos kontroliuojamos.

**Finansavimo šaltiniai ir lėšų poreikis:** sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kontrolės komiteto pirmininkė Dijana Meškauskienė